Source: https://www.riigiteataja.ee/akt/415102019019
Timestamp: 2020-08-03 20:54:15+00:00

Document:
Sillamäe linna munitsipaalkoolide hoolekogude moodustamise kord ja töökord – Riigi Teataja
Sillamäe linna munitsipaalkoolide hoolekogude moodustamise kord ja töökord
Sillamäe linna munitsipaalkoolide hoolekogude moodustamise kord ja töökord - sisukord
§ 2 Hoolekogu pädevus
§ 4 Hoolekogu koosseisu kinnitamine ja muutmine
§ 5 Hoolekogu juhtimine
§ 6 Hoolekogu töövorm ja tegevuse planeerimine
§ 9 Hoolekogu koosoleku läbiviimine
§ 10 Hoolekogu liikme õigused
§ 11 Hoolekogu koosoleku protokollimine
§ 15 Täpsem hoolekogu töökord
RT IV, 15.10.2019, 19
Vastu võetud 26.09.2019 nr 45
Määrus kehtestatakse „Kohaliku omavalitsuse korralduse seaduse“ § 22 lõike 1 punkti 37 ja „Põhikooli- ja gümnaasiumiseaduse“ § 73 lõike 1 alusel.
Määrusega kehtestatakse Sillamäe linna munitsipaalkoolide (edaspidi kool) hoolekogu moodustamise kord ja hoolekogu töökord.
§ 2. Hoolekogu pädevus
Hoolekogu täidab „Põhikooli- ja gümnaasiumiseaduses“ ja kooli põhimääruses määratud ülesandeid.
(1) Hoolekogu on 9-liikmeline.
(2) Hoolekogusse liikmete nimetamisel ja valimisel ning hoolekogu koosseisu kinnitamisel lähtutakse „Põhikooli- ja gümnaasiumiseaduse“ §-s 73 sätestatust, arvestades käesolevas paragrahvis sätestatuga.
(3) Kooli pidaja esindaja kooli hoolekogusse nimetab Sillamäe Linnavolikogu.
(4) Õppenõukogu esindaja(d) kooli hoolekogusse nimetab kooli õppenõukogu.
(5) Vanemate esindaja(te) valimine toimub vanemate koosolekul hääletamise teel. Kandidaadi võib üles seada iga vanem ja kandidaadiks saab olla iga vanem, kui ta pole selle kooli töötaja. Vanemate esindaja valimine otsustatakse lihthäälteenamusega.
(6) Vilistlaste esindaja kooskõlastab kooli direktor vilistlaste organisatsiooniga selle olemasolul, kui vilistlaste organisatsiooni pole, kooskõlastab direktor sobiva vilistlasega tema esitamise vilistlaste esindajaks.
(7) Kooli toetava organisatsiooni esindaja kooskõlastab kooli direktor selle toetava organisatsiooniga.
(8) Õpilasesinduse esindaja nimetatakse õpilasesinduse poolt. Õpilaste esindaja valitakse õpilaste poolt või kooli direktor kooskõlastab õpilastega.
§ 4. Hoolekogu koosseisu kinnitamine ja muutmine
(1) Sillamäe Linnavalitsus (edaspidi linnavalitsus) kinnitab kooli hoolekogu koosseisu kooli direktori ettepanekul.
(2) Kooli direktor esitab linnavalitsusele ettepaneku hoolekogu koosseisu kinnitamiseks hiljemalt 10. novembriks koos väljavõtetega protokollidest, kooskõlastustega ja esindajate nõusolekutega.
(3) Hoolekogu koosseisu muutmisel teavitab kooli direktor sellest esimesel võimalusel linnavalitsust ning esitab linnavalitsusele taotluse hoolekogu koosseisu muutmiseks, milles on välja toodud uue esindaja andmed, koos väljavõtetega protokollidest, kooskõlastusega ning esindaja(te) nõusoleku(te)ga. Pärast kooli direktori taotluse saamist otsustab linnavalitsus koosseisu muutmise ning kinnitab vajadusel muudetud kujul hoolekogu uue koosseisu.
§ 5. Hoolekogu juhtimine
(1) Hoolekogu valib enda hulgast esimehe ja aseesimehe ning protokollija.
§ 6. Hoolekogu töövorm ja tegevuse planeerimine
1) koosolekute toimumise orienteeruv aeg;
2) tegevuste sisu (temaatika);
(4) Hoolekogu tööplaan avaldatakse pärast tööplaani kinnitamist kooli kodulehel.
(1) Kooli hoolekogu korralise koosoleku kutsub kokku hoolekogu esimees, tema äraolekul aseesimees, vastavalt vajadusele. Hoolekogu uue koosseisu esimese koosoleku kutsub kokku kooli direktor.
(2) Korralise koosoleku toimumise aja, koha ja päevakorra teatab koosoleku kokkukutsuja hoolekogu liikmetele kirjalikku taasesitamist võimaldavas vormis vähemalt seitse tööpäeva enne koosoleku toimumist. Koosoleku dokumendid saadetakse hoolekogu liikmetele üldjuhul koos korralise koosoleku teatega, kuid mitte hiljem kui seitse kalendripäeva enne koosoleku toimumist.
(1) Hoolekogu erakorralise koosoleku kutsub kokku hoolekogu esimees vähemalt kahe hoolekogu liikme, kooli direktori või linnapea ettepanekul või kui see on vajalik erakorralise küsimuse lahendamiseks.
(2) Hoolekogu erakorralise koosoleku toimumise aeg ja koht ning kavandatud päevakord teatatakse kirjalikku taasesitamist võimaldavas vormis hoolekogu liikmetele ja teistele koosolekule kutsutud isikutele hiljemalt kolm tööpäeva enne erakorralise koosoleku toimumist.
§ 9. Hoolekogu koosoleku läbiviimine
(1) Hoolekogu koosolekut juhatab hoolekogu esimees, tema äraolekul aseesimees ning protokollib hoolekogu protokollija.
(6) Hoolekogu koosolekutest võtab aruandekohustuslikuna osa kooli direktor.
(7) Hoolekogu koosolekust võivad osa võtta linnavalitsuse haridus- ja kultuuriosakonna teenistujad ning kooli ja kooli pidaja tegevuse õiguspärasuse üle haldusjärelevalvet teostavad ametiisikud. Teised isikud võivad hoolekogu koosolekust osa võtta hoolekogu esimehe, tema äraolekul aseesimehe kutsel või loal.
§ 10. Hoolekogu liikme õigused
1) teha ettepanekuid koosoleku päevakorra täiendamiseks või muutmiseks;
§ 11. Hoolekogu koosoleku protokollimine
(1) Hoolekogu koosolekul arutatud teemade ning vastuvõetud otsuste kohta koostatakse protokoll, mille allkirjastavad koosoleku juhataja ja protokollija. Koosoleku protokolli märgitakse:
(2) Hoolekogu protokoll registreeritakse kooli dokumendiregistris. Protokoll vormistatakse dokumendiregistris seitsme kalendripäeva jooksul hoolekogu koosoleku toimumisest.
(2) Hoolekogu otsused võetakse vastu lihthäälteenamusega. Poolt- ja vastuhäälte võrdse arvu korral on otsustavaks hoolekogu esimehe hääl või tema puudumisel aseesimehe hääl.
(3) Hoolekogu otsused jõustuvad nende vastuvõtmisel, kui otsuses ei ole sätestatud teisiti. Kui hoolekogu otsus on suunatud kindlale adressaadile, teavitab hoolekogu esimees tehtud otsusest adressaati hiljemalt koosolekule järgneval tööpäeval ning otsus jõustub selle adressaadile teatavakstegemisest, kui otsuses ei ole sätestatud teisiti.
(1) Hoolekogu koosoleku võib korraldada elektroonilises vormis side- või infotehnoloogiliste vahendite kaudu.
(2) Elektroonilises vormis hoolekogu koosoleku korraldamiseks saadab hoolekogu esimees hoolekogu liikmetele koosoleku päevakorra ja otsuste eelnõu, selgitab otsustamist vajavaid küsimusi ja teeb kättesaadavaks otsuse tegemiseks vajalikud materjalid ning annab vastamise tähtaja, mis ei või olla lühem kui kaks tööpäeva.
(3) Hoolekogu liige teavitab hoolekogu esimeest oma seisukohast kirjalikult. Otsus loetakse vastuvõetuks, kui otsuse poolt on üle poole hoolekogu liikmetest, sealhulgas hoolekogu esimees või aseesimees.
(4) Hääletustulemused protokollib hoolekogu protokollija. Protokollile kirjutavad alla hoolekogu esimees, tema äraolekul aseesimees ja protokollija. Protokollis tuuakse välja hoolekogu liikmete antud vastuse aeg ja sisu.
Hoolekogu otsusega mittenõustumisel, samuti vaidlusküsimuste korral, on õpilasel, vanemal või hoolekogu liikmel õigus pöörduda kümne tööpäeva jooksul arvates otsuse vastuvõtmisest Sillamäe Linnavalitsuse või kooli tegevuse õiguspärasuse üle haldusjärelevalvet teostava asutuse poole otsuse õiguspärasuse kontrollimiseks.
§ 15. Täpsem hoolekogu töökord
Kooli hoolekogu võib kehtestada endale täpsustatud töökorra arvestades käesolevas määruses sätestatuga.
Tunnistada kehtetuks Sillamäe Linnavolikogu 23. novembri 2010. a määrus nr 42 „Sillamäe linna üldhariduskooli hoolekogu moodustamise kord ja töökord“.

References: § 2

§ 4

§ 5

§ 6

§ 9

§ 10

§ 11

§ 15
 § 22
 § 73

§ 2

§ 4

§ 5

§ 6

§ 9

§ 10

§ 11

§ 15